Source: http://docplayer.fi/1984760-Joukkoliikenteen-rahoitus-tyoryhman-raportti.html
Timestamp: 2017-08-21 03:12:14+00:00
Document Index: 22527446

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Joukkoliikenteen rahoitus Työryhmän raportti - PDF
Download "Joukkoliikenteen rahoitus Työryhmän raportti"
1 Joukkoliikenteen rahoitus Työryhmän raportti Julkaisuja 12/2013
3 TYÖRYHMÄRAPORTTI Sisällysluettelo 1 TAUSTA JA TAVOITTEET RAHOITUKSEN NYKYTILA Julkisen liikenteen matkamäärät Julkisen liikenteen kokonaisrahoitus Valtion rooli ja rahoitus Kuntien rooli ja rahoitus Valtion ja kuntien rahoitusosuudet Muut tuet julkiselle liikenteelle Joukkoliikenteen rahoitustarvetta kasvattavat tekijät JOUKKOLIIKENTEEN UUSIEN JÄRJESTÄMISTAPOJEN ASETTAMAT VAATIMUKSET RAHOITUKSEN UUDISTAMISELLE Linja-autoliikenteen markkinoiden jakautuminen Joukkoliikenteen rahoitus ja palvelutaso Joukkoliikenteen palvelutaso Joukkoliikennerahoituksen vaikuttavuus palvelutasoon ja kilpailukykyyn Joukkoliikenteen rahoituksen jakautuminen joukkoliikenteen kehittämistavoitteiden mukaan Järjestämistapojen muutokset ja rahoitus Kokonaiskuva muutoksesta Esimerkkitarkastelu Siirtymäajan liikennöintisopimusten päättyminen Junaliikenteen rahoitus ja organisointi Junaliikenteen järjestämisen ja rahoituksen nykytila Lähijunaliikenteen järjestäminen jatkossa BUDJETTIIN LIITTYVÄT EHDOTUKSET Talousarviomenettelyn kehittäminen Vaihtoehdot talousarviomenettelyssä Indeksikorotusten huomioiminen sopimuksissa ja määrärahan arvioinnissa Siirtymäajan vaikutus talousarviomenettelyyn JOHTOPÄÄTÖKSET JA TYÖRYHMÄN EHDOTUKSET Työryhmän ehdotukset Työryhmän ehdotusten edellyttämät lainsäädäntömuutokset Joukkoliikenteen valtionavustuksista annettuun asetukseen tarvittavat muutokset Joukkoliikennelakiin tarvittavat muutokset Joukkoliikenteen valtion rahoitukseen tehtävät budjettimuutokset Liitteet Joukkoliikenteen rahoitustyöryhmän asettamispäätös Joukkoliikenteen rahoitustyöryhmän määräajan pidentäminen
4 2 1 TAUSTA JA TAVOITTEET Hallitusohjelman tavoitteena on joukkoliikenteen kulkutapaosuuden ja matkustajamäärien kasvaminen. Joukkoliikenne ja sen toimivuus edistää monien yhteiskunnallisten tavoitteiden saavuttamista. Se edesauttaa liikkumisen alueellisen ja sosiaalisen tasa-arvon toteutumista sekä parantaa liikenneturvallisuutta, vähentää ruuhkia ja liikenteen ympäristöhaittoja. Joukkoliikennelaki (869/2009) ja EU:n palvelusopimusasetus (EY/1370/2007, PSA) tulivat voimaan vuoden 2009 lopulla. Nämä säädökset muuttavat tapaa järjestää joukkoliikenne Suomessa. Joukkoliikennelain siirtymävaiheen sopimukset päättyvät portaittain vuosien 2014 ja 2019 välillä, suurin osa kesällä Ennen siirtymäajan päättymistä joukkoliikennelain mukaiset toimivaltaiset viranomaiset ratkaisevat, syntyykö liikenne niiden alueella markkinaehtoisesti vai tarvitaanko lisäksi julkisesti tuettua, PSA:n mukaisesti kilpailutettua liikennettä. Joukkoliikennelaista seuranneet muutokset liikenteen järjestämistavoissa edellyttävät myös joukkoliikenteen julkisen rahoitusjärjestelmän uudistamista. Uudistuksia tarvitaan muun muassa kuntien ja valtion väliseen rahoituksen jakautumiseen, rahoituksen nykyistä tehokkaampaan hyödyntämiseen ja rahoitusjärjestelmän kannustavuuden parantamiseen. Eduskunnan alkukesästä 2012 hyväksymään liikennepoliittiseen selontekoon (LVM 2/2012) on kirjattu linjaus, että liikenneministeriön hallinnonalan budjettikäytäntöä kehitetään niin, että ne tukevat tehokkaita pitkäjänteisiä ratkaisuja ja mahdollistavat valtion sitoutumista monivuotisiin sopimuksiin joukkoliikenteen hankinnoissa. Lisäksi joukkoliikenteen rahoituksen ostovoima turvataan hallituskauden taitteessa tehtävillä kustannustason nousua vastaavilla tasokorotuksilla. Työryhmä on työssään tarkastellut joukkoliikenteen rahoitusta laaja-alaisesti. Tavoitteena on ollut löytää uusia, rohkeita ratkaisuja. Lähtökohtana työryhmän työssä on ollut, että joukkoliikenteen rahoituksen uudistamista suunnitellaan olemassa olevien rahoituskehysten puitteissa, mutta määrärahojen kohdentamiseen pyritään löytämään uusia ratkaisuja. Työryhmän työllä on kiinteä yhteys julkisin varoin rahoitettavien henkilökuljetusten yhdistämistä selvittävän selvitysmies Juhani Paajasen ja hänen taustaryhmänsä työhön (selvitysmiehen toimikausi on ). Joukkoliikenteen valtion rahoitus liikenne- ja viestintäministeriön hallinnonalan osalta on vuositasolla noin 100 miljoonaa euroa. Tämä on noin 10 % kaikista julkisin varoin maksettavien kuljetusten kustannuksista. Joukkoliikenteen rahoituksen uudistaminen edellyttää 100 miljoonan euron tarkastelun lisäksi kaikkien julkisin varoin maksettavien kuljetusten rahoituksen tarkastelua kokonaisvaltaisesti. Joukkoliikenteen rahoituksen todellisen uudistamisen ja vaikuttavuuden lisäämisen edellytyksenä on järjestelmä, jossa kaikentyyppisiä julkisia kuljetuksia suunnitellaan ja hallinnoidaan mahdollisimman paljon toimivina alueellisina kokonaisuuksina ja yhtenäisellä rahoituksella tuetaan kuljetusten tehokkuutta ja laatua. Valtion rahoitusosuudet linja-autoliikenteen tukemisesta vaihtelevat kunnittain 30 %:n ja 100 %:n välillä muilla alueilla kuin suurilla kaupunkiseuduilla, ja siksi valtion tukikohteet, tukitasot ja työnjako kuntien kanssa vaativat uudelleen arviointia. Suurilla kaupunkiseuduilla valtion rahoitusosuus joukkoliikenteen liikevaihdosta on muutamia prosentteja ja koskee myös raideliikennettä HSL:n alueella. Edellytykset pitkäjänteiselle joukkoliikenteen palvelujen järjestämiselle ovat hankalat, kun nykyisillä säännöksillä valtion ja kuntien tuet päätetään budjettivuosittain. Joukkoliikennepalveluiden ostot kilpailutetaan kuitenkin monivuotisilla sopimuksil-
5 3 la, jolloin myös julkinen rahoitus ja kunta valtio-työnjako pitäisi voida suunnitella ja toteuttaa vuotta pitkäjänteisemmin. Uudistuksen strategisena tavoitteena on rahoituskeinoin luoda edellytyksiä kohtuullisten peruspalvelutasoisten joukkoliikennepalvelujen turvaamiselle koko maassa sekä joukkoliikenteen käytön lisäämiselle keskeisillä kaupunkiseuduilla ja niiden välisessä liikenteessä. Näiden tavoitteiden saavuttamisen kannalta myös viranomaisten yhteistyö on tärkeää. Uudistamisen lähtökohtana on luoda puitteet tälle yhteistyölle. Tavoitteena on, että joukkoliikenteen palveluja pystytään suunnittelemaan seudullisina kokonaisuuksina ilman kuntarajoja. Erityisesti kaupunkiseutujen joukkoliikenteen palvelutasoa ja järjestämistä tulisi tarkastella työssäkäyntialueen mukaisena kokonaisuutena, jotta palvelukokonaisuudesta saadaan mahdollisimman toimiva ja henkilöautoon nähden kilpailukykyinen. 2 RAHOITUKSEN NYKYTILA Seuraavassa kuvataan joukkoliikenteen rahoituksen nykytilaa. Tiedot perustuvat julkisen liikenteen suoritetilastoon 2011 (Julkisen liikenteen suoritetilasto 2011). Julkisen liikenteen liikevaihto Suomessa vuonna 2011 oli noin milj. euroa. Tästä bussiliikenteen osuus on milj. euroa, junaliikenteen 421 milj. euroa, lentoliikenteen 221 milj. euroa ja taksiliikenteen milj. euroa. Raitiovaunuliikenteen, metron ja Suomenlinnan lautan liikevaihto oli 75 milj. euroa. Kokonaisliikevaihdosta noin 523 milj. euroa (luvussa mukana linja-autot, junien lähiliikenne, raitiovaunut, lautat sekä metro) kertyi suurten kaupunkien (Tampere, Turku, Oulu) ja HSL-alueen joukkoliikenteestä. 2.1 Julkisen liikenteen matkamäärät Joukkoliikenteen matkoja tehtiin Suomessa noin 530 miljoonaa vuonna Matkoista tehtiin busseissa 62 %, junissa 13 %, lentoliikenteessä alle 1 % ja takseissa vajaa 3 %. Raitiovaunuissa ja metrossa tehtiin matkoista 22 %. Suurissa kaupungeissa (HSL-alue, Tampere, Turku ja Oulu) tehtiin 380 miljoonaa joukkoliikennematkaa vuodessa eli noin 71 % joukkoliikenteen matkoista. Joukkoliikenteen käyttö on keskittynyttä alueille, joissa on eniten asutusta ja työpaikkoja. Matkustajamäärät (milj) Linja-auto Rautatie Taksi Raitiovaunut ja metro Lento YHTEENSÄ Suuret kaupungit (HSLalue, Tre, Tku. Oulu) 219,9 42,9-115,2-379,7 Muu kaupunkiliikenne (keskisuuret ja pienet kaupungit) 59, ,4 Maaseutuliikenne 41,9 12,2 13, ,8 Kaukoliikenne 7, ,7 23,0 YHTEENSÄ 328,3 68,4 13,8 115,2 2,7 529,9 Taulukko 1. Joukkoliikenteen matkustajamäärät liikennetyypeittäin 2011 (Julkisen liikenteen suoritetilasto 2011)
6 4 Tilausliikenteen matkoja tehdään Suomessa 63,2 miljoonaa vuodessa. Säännöllisen tilausliikenteen osuus on noin 11,3 miljoonaa matkaa (linja-autolla 6,4 miljoonaa ja taksilla 4,9 miljoonaa matkaa) ja muun tilausliikenteen osuus on 51,9 miljoonaa matkaa (linja-auto 12,2 ja taksi 39,8 miljoonaa matkaa). 2.2 Julkisen liikenteen kokonaisrahoitus Julkisen liikenteen rahoitus on hajautunut eri viranomaisten kesken. Liikenne- ja viestintäministeriö, ELY-keskukset ja kunnat ostavat kaikille avoimia joukkoliikennepalveluja ja rahoittavat taksa-alennuksia, kuntien eri hallintokunnat ostavat lakisääteisiä kuljetuksia, usein tilausliikenteenä ja lisäksi kunnat ja Kansaneläkelaitos korvaavat kansalaisten matkakustannuksia sekä puolustusvoimat varusmiespalvelusta ja työ- ja elinkeinoministeriö siviilipalvelusta suorittavien henkilöiden matkakustannuksia. Julkisen liikenteen kokonaisrahoitus muodostuu kahdesta osasta: a) suorasta rahoituksesta eli valtion ja kuntien liikennepalveluiden ostoista, sopimusliikenteen alijäämien korvauksista ja hintavelvoitteiden korvaamisesta sekä b) matkakustannusten korvauksista (valtion ja kuntien maksamat koulu- ja opiskelumatkat, sosiaalihuollon kuljetukset ja kuljetuspalvelut sekä sairaanhoitoon ja kuntoutukseen liittyvät matkat) Valtion suoralla rahoituksella joukkoliikenteelle toteutetaan hallitusohjelman ja liikennepoliittisen selonteon mukaista liikennepolitiikkaa ja se sisältää liikenne- ja viestintäministeriön kaukoliikennepalvelujen ostot ja ELY-keskusten maaseudun runkoliikenneostot sekä kaupunkimaisen paikallisliikenteen ja palveluliikenteen ostot ja valtionavustukset (liikenne- ja viestintäministeriö, ELYt, Liikennevirasto). Kuntien joukkoliikenteen suora rahoitus sisältää liikennepalvelujen ostot, hintavelvoitteet eli taksa-alennusten ostot ja suurten kaupunkien liikenteen alijäämän korvaukset. Suoran rahoituksen valtion osuus tilausliikenteelle kattaa lähinnä Puolustusvoimien tilausajojen ostot. Matkakustannusten korvaukset perustuvat velvoittaviin erillislakeihin Korvaukset joukkoliikenteessä ja tilausliikenteessä sisältävät valtion osalta mm. sairausvakuutuslain (SVL) mukaisia matkakustannusten korvauksia sekä Kelan korvaaman keskiasteen oppilaiden koulumatkatuen. Valtio korvaa myös varusmiesten lomamatkoja. Kuntien matkakustannusten korvaukset sisältävät mm. koululaislippujen korvauksen sekä sosiaalihuollon mukaisia matkakustannusten korvauksia. Valtion ja kuntien kokonaisrahoituksen ja matkakorvausten osuus julkisen liikenteen kokonaisliikevaihdosta on keskimäärin noin 33 %, mutta esimerkiksi suurten kaupunkien ulkopuolella ajettavassa linjaliikenteessä julkisen rahoituksen osuus on n. 40 %. (Julkisen liikenteen suoritetilasto 2011) Julkiseen liikenteeseen kohdistettu kokonaisrahoitus oli vuonna 2011 yhteensä 972,3 milj. euroa, josta joukkoliikenteen osuus oli 58 % eli 567,4 milj. euroa ja tilausliikenteen 404,8 milj. euroa. Suoran rahoituksen osuus joukkoliikenteen kokonaisrahoituksesta oli vuonna 2011 yhteensä 370,8 milj. euroa. Joukkoliikenteen subventioaste (suora rahoitus jaettuna liikevaihdolla) oli n. 13 %. Tästä kunnat panostivat joukkoliikenteeseen 69 % ja valtio 31 %. Kaukoliikenteen (juna- ja lentoliikenne) suora rahoitus oli yhteensä 37 milj. euroa, josta valtion rahoitusosuus oli 97 % ja kuntien 3 %. Suurten kaupunkien joukkoliikenteeseen panostettiin yhteensä 189,1milj. euroa, josta kuntien osuus oli 95 % ja valtion osuus noin 5 %. Muun kaupunkiliikenteen suora rahoitus oli yhteensä noin 65 milj. euroa, josta kunnat rahoittivat 78 % ja valtio 22 %. Muun joukkoliikenteen suora rahoitus vuonna 2011 oli yhteensä 75,4
7 5 milj. euroa, josta valtio rahoitti 50 % ja kunnat 50 %. Viimeksi mainitut osuudet jakautuvat usein siten, että valtio rahoittaa 100 % kuntien välisestä joukkoliikenteestä ja kunnat 100 % kuntien sisäisestä joukkoliikenteestä. Valtio Kunnat Suora rahoitus Matkakust. korvaukset Yht. Valtio Kunnat Julkinen rahoitus yht. Yht. Valtio Kunnat Yht. Joukkoliikenne 93,3 270,2 363,5 43,2 87,4 130,6 136,4 357,6 494 Tilausliikenne 7,3 0 7,3 162, ,7 170, ,1 Julkinen liikenne yht. 100,6 270,2 370,8 205,9 396,4 602,3 306,5 666,6 973,1 Taulukko 2. Julkisten varojen lähteet 2011 (Julkisen liikenteen suoritetilasto 2011) Julkisen liikenteen julkisen rahoituksen määrä on kasvanut 2000-luvulla kaikilla liikennemuodoilla. Kuntien rahoitus on kasvanut selvästi valtion rahoitusta enemmän. Pääosa rahoituksen lisääntymisestä johtuu julkisen liikenteen palvelujen tuottamisen kustannusten noususta. Matkakustannusten korvausten lisääntymiseen vaikuttavat kuitenkin monet muutkin syyt, kuten joukkoliikenteen palvelujen heikkeneminen maaseudulla ja siitä johtuva erilliskuljetusten määrän kasvu, koulumatkojen pidentyminen koulujen lakkauttamisen myötä, sairaanhoitoon tehtävien matkojen sekä sosiaalihuollon piiriin kuuluvien matkojen lisääntyminen ikääntyneiden määrän kasvun ja palveluverkon harventumisen takia. Kuva 1. Julkisen liikenteen kokonaistuki liikennemuodoittain vuosina (Julkisen liikenteen suoritetilastot ).
8 6 Kuva 2. Julkisen liikenteen kokonaistuki liikennemuodoittain vuosina (Julkisen liikenteen suoritetilastot ). 2.3 Valtion rooli ja rahoitus Valtion roolina on liikenteen infrastruktuurin rakentaminen ja ylläpito (vrt. maantielaki, ratalaki ja merenkulun vastaavat säännökset). Tätä infrastruktuuria käyttää myös joukkoliikenne. Yritykset hoitavat joukkoliikennettä kaupallisesti silloin, kun siihen on kaupallisia edellytyksiä. Valtio ja kunnat tukevat joukkoliikennettä, jollei tietylle alueelle määriteltyä palvelutasoa voida saavuttaa ilman tukea. Nykyisen lainsäädännön mukaisesti valtiolla ei ole velvollisuutta järjestää julkisia liikennepalveluja muutoin kuin lainsäädännössä erikseen määritellyille erityisryhmille. Valtion roolina on turvata alueellinen ja kaukoliikenteen palvelutaso, kun taas kunnat vastaavat kunnan sisäisten joukkoliikenneyhteyksien turvaamisesta. Valtion roolina on lisäksi sovittaa yhteen eri henkilöliikennemuotojen palveluita ja matkaketjuja. Valtion suora rahoitus joukkoliikenteelle on vuoden 2013 talousarvion mukaan noin 111 miljoonaa euroa. Luku sisältää joukkoliikenteen kehittämis-, suunnittelu- ja tutkimushankkeille osoitetun määrärahan sekä merenkurkun liikenteen ja saariston yhteysalusliikenteen rahoituksen. JOUKKOLIIKENTEEN VALTION RAHOITUS Talousarvio 2013 milj. euroa Junien kaukoliikenteen osto 33,6 Junien lähiliikenteen palvelujen osto 9,7 Lentoliikenteen palvelujen osto 1,4 Alueellisen liikenteen palvelujen osto ja paikallisen liikenteen valtionavustus 31,593 Kehittämis-, suunnittelu- ja tutkimushankkeet 2,145 Merenkurkun liikenne 0,25 Keskisuurten kaupunkiseutujen joukkoliikennetuki 10,0 Suurten kaupunkiseutujen joukkoliikennetuki 10,25 Saariston yhteysalusliikennepalvelujen ostot ja kehittäminen 12,724 YHTEENSÄ 111,262 Taulukko 3. Joukkoliikenteen valtion rahoitus vuonna 2013 talousarvion mukaan
9 7 Rahoituksen kohde Junien kaukoliikenteen osto 38,4 39,7 40,8 30,7 32,6 32,6 32,6 34,9 33,9 33,6 Junien lähiliikenteen palvelujen 10,9 10,9 10,9 10,9 10,2 9,7 9,7 osto Alueellisen liikenteen osto, 26,8 27,4 26,3 25,8 27,4 28,4 40,6 40,8 40,9 31,6 valtionavustus/hintavelvoitteet Kaupunki- ja seutulippualennusten 10,8 10,2 11,0 11,1 13,7 12,7 valtionavustus Kehittäminen, suunnittelu ja 5,9 2,5 6,0 2,9 3,3 3,3 2,0 1,0 2,9 2,8 tutkimus Matkojen yhdistely 0,5 0,3 0,5 0,5 0,1 Suurten kaupunkiseutujen 5,0 7,7 10,0 10,3 10,3 joukkoliikennetuki Keskisuurten kaupunkiseutujen 10,0 joukkoliikennetuki YHTEENSÄ 81,9 80,3 84,4 81,9 88,4 93,0 93,8 96,9 97,7 98,0 Taulukko 4. Valtion suora rahoitus linja-auto- ja junaliikenteeseen (Valtion talousarviot ) Maaseudulla ELY-keskukset ostavat asiakastuloperusteista liikennettä täydentävää taajamien runkoliikennettä ja kunnat muuta liikennettä. Lisäksi ELYkeskukset yhdessä kuntien kanssa tukevat seutulippujen hinnanalentamista. Alueellista ja paikallista julkista liikennettä rahoitetaan liikenne- ja viestintäministeriön ja kuntien määrärahoista. Liikennevirasto päättää valtion talousarviossa osoitetun joukkoliikenteen määrärahan kiintiöimisestä toimivaltaisille elinkeino-, liikenne- ja ympäristökeskuksille vuoden 2013 alusta. Ostot kohdistuvat ensinnäkin maaseudun peruspalveluluonteiseen linja-autoilla ja takseilla harjoitettavaan julkiseen liikenteeseen. Valtionavustusta ja kuntien rahoitusta kohdistetaan kaupunkimaisen paikallisliikenteen ja maaseudun peruspalveluliikenteen ostoihin, kaupunkilippujen hintavelvoitteiden korvauksiin sekä palveluliikenteen ostoihin ja seutu- ja työmatkalippuihin. Valtion rahoitusosuus on enintään yhtä suuri kuin kunnan. Noin 60 % valtion tuesta alueelliseen ja paikalliseen liikenteeseen on runkoliikenteen ostoja, jotka valtio maksaa kokonaan. Valtio tukee liikenteen ostoja 50 % osuudella niillä alueilla, joissa liikenteen ostoista vastasi aiemmin toimivaltainen elinkeino-, liikenne- ja ympäristökeskus. Nämä ostot ovat kuntaliitosten ja viranomaisten toimivaltamuutosten seurauksena siirtyneet kunnallisten ja seudullisten kuntaviranomaisten vastattaviksi. Valtion avustukset kaupunki-, seutu- ja työmatkalippujen hinnanalennuksiin ovat kokonaistuesta 28 % ja avustukset paikallisliikenteen ja palveluliikenteen ostoihin 12 %. Muuta kuin paikallisliikenteeseen integroitua palveluliikennettä rahoitettiin palveluliikennekokeiluina vuoteen 2010 asti kehittämisen, tutkimuksen ja suunnittelun määrärahoista. Rahoituksen kohde Kaupunkiliput 4,6 4,9 4,8 5,7 5,7 Seutuliput 4,2 5,0 5,2 6,6 5,9 Työmatkaliput 0,9 1,1 0,9 0,9 0,7 Paikallisliikenne 3,8 4,7 4,9 4,1 3,8 Palveluliikenne 2,3 2,3 2,5 2,1 Runkoliikenteen ostot 22,0 21,9 21,2 24,1 23,4 Yhteensä 35,5 39,9 39,3 43,9 41,6 Taulukko 5. Valtionavustukset suora rahoitus alueelliselle linjaautoliikenteelle (Julkisen liikenteen suoritetilastot )
10 8 Valtio avustaa suurten kaupunkiseutujen eli Helsingin, Tampereen, Turun ja Oulun seutujen joukkoliikennettä noin 10 miljoonalla eurolla edellyttäen, että rahoitus nostaa seutujen joukkoliikenteen palvelutasoa ja siten lisää joukkoliikenteen käyttöä ja markkinaosuutta sekä parantaa sen kilpailukykyä. Vuodesta 2013 alkaen valtio avustaa myös keskisuurten kaupunkiseutujen joukkoliikennettä noin 10 miljoonalla eurolla edellyttäen, että ne ovat laatineet aiesopimuksen joukkoliikenteen kehittämisohjelman toteuttamisesta. Kehittämisohjelman tavoitteena on oltava houkutteleva joukkoliikenteen palvelutaso ja kaupunkien on itse osallistuttava kustannuksiin vähintään 50 prosentilla hyväksyttävistä kustannuksista. Junien kaukoliikenteen ostoilla vastataan tarpeelliseksi arvioituihin alueellisiin ja valtakunnallisiin matkustustarpeisiin, kun palveluja ei pystytä järjestämään markkinaehtoisesti. Rautatieliikennettä ostavat liikenne- ja viestintäministeriö ja HSL. Ministeriö ostaa sekä pääkaupunkiseudun työssäkäyntialueen lähiliikennettä että valtakunnan tason kaukoliikennettä. Valtio on antanut VR:lle yksinoikeuden liikenteeseen, jotta voitaisiin taata maan kattavat junapalvelut. Kemijärven yöjunaliikenteen ostolla tuetaan matkailua. Helsingin seudun lähiliikenteessä valtio ostaa liikenteen Helsinki Karjaa- ja Helsinki Lahti-välisiltä rataosuuksilta. Lähiliikenteen ostolla mahdollistetaan korkeampi palvelutaso kuin mihin suorat lipputulot antavat mahdollisuuden. Nämä junaliikenteen ostot rahoitetaan kokonaisuudessaan liikenne- ja viestintäministeriön määrärahoista. Helsingin seudun liikenne HSL ostaa seudun sisäisen junaliikenteen. Kansallista lentoliikennettä ostetaan noin miljoonalla eurolla vuodessa ja Merenkurkun lauttaliikennettä eurolla vuosittain. Valtion rahoista maksetut matkakustannusten korvaukset tulevat maksuun pääosin Kansaneläkelaitoksen (Kela) kautta. Kela maksaa vuositasolla lähes 275 miljoonaa euroa sairausvakuutuslain mukaisia matkakustannusten korvauksia. Tästä summasta 160 miljoonaa euroa kohdistuu julkiseen liikenteeseen (taksi, linja-auto, juna). Sairausvakuutuslaki ohjaa vakuutettuja käyttämään mm. sairaalamatkoillaan joukkoliikennettä sekä hyödyntämään matkojen yhdistelyä ja ketjutusta silloin, kun tällaista palvelua on alueellisesti järjestetty. Matkakorvauksista kuitenkin vain sadasosa eli 2,7 miljoonaa euroa maksetaan linja-autolla tai junalla avoimessa joukkoliikenteessä tehtyihin matkoihin. Kelan matkakorvauksia maksettiin vuoden 2011 tietojen mukaan lisäksi oman auton käytöstä 16 miljoonaa euroa sekä ambulanssi- ja helikopterikuljetuksista 71,5 miljoonaa euroa. (Kelan tilastopalvelu Kelasto 2012.) Kela maksoi keskiasteen koulumatkatukea yhteensä noin 42 miljoonaa euroa vuonna Suurin osa, noin 30 miljoonaa euroa, maksettiin linjaautoliikenteelle. Junaliikenteen osuus oli alle 1 miljoonaa euroa (Kelan tilastopalvelu Kelasto 2012.) 2.4 Kuntien rooli ja rahoitus Kuntien roolina on katuverkon rakentaminen ja ylläpitäminen (maankäyttö- ja rakennuslaki). Kuntien ja kaupunkien rooli julkisen liikenteen järjestämisessä ja tukemisessa on kaksitahoinen. Kunnilla ei ole lakisääteistä velvoitetta kaikille avoimen joukkoliikenteen palvelujen järjestämiseen ja palvelujen saatavuus vaihtelee kunnittain. Toisaalta lakisääteisiä velvoitteita muodostuu vammais- ja sosiaalihuollon puolelta ja koululaiskuljetusten järjestämisestä. Monet kunnat ovat kuitenkin osallistuneet avoimen joukkoliikenteen tukemiseen muun muassa järjestääkseen muillekin autottomille kuntalaisille välttämättömimmät työmatka-, opiskelu- ja asiointikuljetukset. Mitä suuremmista kunnista ja kau-
11 9 pungeista on kysymys, sitä merkittävämpään rooliin nousee myös yleinen liikennepoliittinen ja ilmastopoliittinen näkemys, että yksityisautoilua tulee korvata joukkoliikenteellä. Monet kunnat ovat huolehtineet osaltaan kunnan sisäisestä julkisesta liikenteestä täydentäen muita joukkoliikennepalveluja. Lakisääteinen velvoite on kuitenkin järjestää vain opetus- ja sosiaalitoimen kuljetukset. Näistä aiheutuvat kustannukset otetaan huomioon kunnan peruspalvelujen valtionosuudessa. Peruspalveluiden valtionosuusprosentti vuonna 2013 on 30,96. Kaikille avoimen joukkoliikenteen järjestämiseen kunnalla ei ole velvoitetta, eikä sen järjestämisestä aiheutuvia kustannuksia oteta huomioon valtionosuudessa. Kunnan sisäisten ostoliikenteiden tuet kunnat ovat rahoittaneet pääosin yksin. ELY-keskukset voivat kuitenkin myöntää valtionavustusta enimmillään 50 % palveluliikenteen ja kutsujoukkoliikenteen järjestämiseen niitä käynnistettäessä. Kuntien suora rahoitus avoimelle joukkoliikenteelle oli vuonna 2011 noin 270 miljoonaa euroa. Rahoituksesta suurin osa eli 155 miljoonaa euroa (HSL:n vuosikertomus 2011) on Helsingin seudun liikenteen nettokuluja sisältäen kaiken joukkoliikenteen. Tampereen kaupungin nettokulut joukkoliikenteen järjestämisestä olivat 10,8 miljoonaa euroa (Tampereen kaupungin tilinpäätös 2011) ja Turussa 14,3 miljoonaa euroa (Turun kaupungin tilinpäätös 2011). Suurten kaupunkien joukkoliikenteen tukea saa myös Oulu, jossa kaupungin nettokulut joukkoliikenteestä olivat 4,6 miljoonaa euroa (Oulun kaupungin tilinpäätös 2011). Suurten kaupunkien ulkopuolella kuntien suora rahoitus avoimeen joukkoliikenteeseen oli yhteensä 85 miljoonaa euroa vuonna Koulukuljetukset muodostavat suurimman kuntien kustannettavan maksuerän matkakustannusten korvauksista. Koulukuljetusten kustannuksiin sisältyvät sekä koululaisten matkaliput normaaleille reittilinjoille että kunnan ostamat erilliset koululaiskuljetukset linja-autoilla ja takseilla. Pääosin koululaisille tarkoitetut linja-auto- ja taksiliikenteet voivat olla myös kaikille avoimia liikennepalveluja. Vuonna 2011 kuntien kustannukset koululaislippuihin ja erilliskuljetuksiin olivat 160 milj. euroa (Opetushallitus). Muita lakisääteisiä kuntien järjestämisvastuuseen kuuluvia kuljetuksia ovat vammaispalvelulain mukaiset kuljetukset, joihin kuljetuspalvelun käyttäjällä on subjektiivinen oikeus ja joissa asiointialueena on oma kunta ja lähikunnat. Vammaispalvelulain mukaisiin kuljetuksiin kunnat käyttivät vuonna 2011 noin 112 milj. euroa (tieto perustuu 299 kunnan tietoihin, lähde: liikennelupajärjestelmä VALLU, tilanne ). Harkinnanvaraisten sosiaalihuoltolain mukaisten kuljetusten järjestämisessä eri kunnissa on erilaisia käytäntöjä samoin kuin omavastuut vaihtelevat kunnittain. Kunnat panostivat sosiaalihuoltolain mukaisiin kuljetuksiin vuonna 2011 noin 14 milj. euroa (tieto perustuu 193 kunnan tietoihin, lähde: liikennelupajärjestelmä VALLU, tilanne ). Kehitysvammalain mukaiset kuljetukset koskevat pääasiassa kehitysvammaisten työ- ja koulumatkoja, joihin panostettiin vuonna 2011 runsaat 14 milj. euroa (tieto perustuu 237 kunnan tietoihin, lähde: liikennelupajärjestelmä VALLU, tilanne ). 2.5 Valtion ja kuntien rahoitusosuudet Valtion osuus joukkoliikenteen suorasta rahoituksesta on suurin alle asukkaan kunnissa, noin 75 %. Tätä selittää se, että avoimen joukkoliikenteen liikennetarjontaa on vähän ja se muodostuu suurelta osin valtion kokonaan maksamista runkoliikenteen ostoista. Pienet kunnat käyttävät kuitenkin merkittävästi rahaa liikennepalveluiden järjestämiseen koulutoimen kuljetusbudjetista hankkimalla tilausajoja tai erilliskuljetuksia. Valtion rahoitusosuus avoimesta joukkoliikenteestä pienenee kuntakoon kasvaessa.
12 10 Suurilla kaupunkiseuduilla valtion tuen osuus joukkoliikenteen suorasta rahoituksesta on keskimäärin noin 7 %. Tässä tarkastelussa kaupunkiseutujen rajaus on tehty toimivaltaisten viranomaisten mukaan. Ennen suurten kaupunkiseutujen erillistä määrärahaa lähinnä Tampere, Turku ja Oulu saivat valtion tukea lippujen hinnanalennuksiin, ja Oulu myös paikallis- sekä palveluliikenteen ostoihin. Suurten kaupunkiseutujen tuki kohdistuu seutujen koon perusteella pääosin Helsingin seudulle, jossa valtion tuen osuus jää kuitenkin alle 4 prosenttiin. Kuva 3. Valtion ja kuntien suoran joukkoliikennerahoituksen osuudet erikokoisilla seuduilla Luvuissa ei ole mukana valtion ostamaa junaliikennettä (Liikenneluparekisteri VALLU, tilanne , suurten kaupunkien tilinpäätökset, Tilastokeskus, HLT ) Alle asukkaan seuduilla joukkoliikenteen julkisella rahoituksella on pääosin peruspalvelutasoa turvaava rooli. Seudun koon kasvaessa siirtyy rahoituksen tavoitteen painotus joukkoliikenteen käytön lisäämisen suuntaan. Valtakunnallisen henkilöliikennetutkimuksen perusteella joukkoliikenteen kulkutapaosuus moottoriajoneuvolla tehdyistä matkoista on alle asukkaan seuduilla 2 3 %, keskisuurilla kaupunkiseuduilla noin 6 % matkoista ja suurilla kaupunkiseuduilla keskimäärin 20 %. Suurten kaupunkiseutujen välillä on selviä eroja: Helsingin seudulla ja sen lievealueilla joukkoliikenteen kulkutapaosuus matkoista on 26 %, mutta Tampereen ja Turun seuduilla 13 % ja Oulun seudulla 6 %:n luokkaa. Etenkin keskisuurilla kaupunkiseuduilla joukkoliikenteen järjestämistapojen muutos voi johtaa sekä kuntien rahoituksen kasvuun että joukkoliikenteen kulkutapaosuuden kasvuun. Joukkoliikenteen kulkutapaosuuden kasvu edellyttää joukkoliikenteen palvelutason nostoa mikä puolestaan edellyttää julkista rahoitusta. Nykyisen kaltaisella mallilla, jossa tuetaan lippujen hinnanalennuksia ja ostetaan kannattamattomia täydentäviä vuoroja, näytetään päästävän parhaimmillaan noin 6 % kulkutapaosuuden tasolle. Rahoitustarve, palvelutaso ja kulkutapaosuus eivät olennaisesti muutu nykyisestä ellei tarjonnan määrää tai lippujen hintoja muuteta. Huomionarvoista on sekin, että suurilla kaupunkiseuduilla joukkoliikenteen rahoitus on asukasta kohden katsottuna moninkertainen pienempiin seutuihin verraten.
13 Muut tuet julkiselle liikenteelle Kaikkiin kotimaanliikenteen henkilökuljetuspalveluihin sovelletaan yleisestä arvonlisäverokannasta (vuonna %, vuodesta 2013 alkaen 24 %) poikkeavaa alennettua arvonlisäverokantaa (vuonna %, vuodesta 2013 alkaen 10 %). Suomessa kansallisella päätöksellä matkalippuihin sovellettavan alennetun verokannan perusteluna on esitetty muun muassa julkisen liikenteen tukeminen. Arvonlisäveroon kohdistuvat henkilökuljetusten verotuet ovat noin 250 miljoonaa euroa vuodessa (VATT 2011: Verotuet Suomessa ). Työnantajan tarjoama työsuhdematkalippu on tuloverotuksen kautta joukkoliikenteelle osoitettu tuki. Samalla se tuo työnantajat joukkoliikenteen käytön rahoittajiksi. Työsuhdematkalipun saajia oli vuonna 2011 noin Määrä oli noin 21 prosenttia suurempi kuin vuotta aikaisemmin. Työnantajien luontoisetuna antaman työsuhdematkalippuedun arvo oli yhteensä reilut 31 miljoonaa euroa (Verohallinto). Työsuhdematkalipun veroetuuksista aiheutuva verotulonmenetys (valtion ja kunnan ansiotulovero, kirkollisvero ja sairasvakuutuksen sairaanhoitomaksu) on suuruusluokaltaan 5 6 milj. euroa vuodessa. Alennetut seutu- ja kaupunkiliput tuottavat kunnille ja valtiolle positiivisen verovaikutuksen työmatkavähennysten pienenemisen vuoksi. (VTV 2011: Ilmastonmuutoksen hillintä, tarkastuskertomus 235). Linja-autot ovat vapautettuja ajoneuvoverosta. Vapautuksen vaikutus on pieni. Linja-autojen käyttämä diesel on kevyemmin verotettua kuin bensiini. Muussa kuin kaupallisessa käytössä alempi verokanta kompensoidaan käyttövoimaverolla. Raideliikenteessä käytetty sähkö on verovapaata. Verotuen arvo on 13 miljoonaa euroa vuodessa (VATT 2011: Verotuet Suomessa ). 2.7 Joukkoliikenteen rahoitustarvetta kasvattavat tekijät Joukkoliikenteen rahoitustarpeeseen vaikuttavat keskeisesti hankittava palvelutaso (määrä, laatu) ja hinnanalennukset, joukkoliikennepalvelun tuottamisen kustannukset ja katevaatimus sekä lipputulot. Palvelutason ja hinnanalennusten oletettu hinta otetaan huomioon joukkoliikenteen järjestämistä suunniteltaessa. Joukkoliikennepalvelun tuottamisen kustannukset kuitenkin kasvavat jatkuvasti ja tuovat painetta joukkoliikenteen rahoituksen kasvattamiselle.
14 12 Kuva 4. Periaatekuva linja-autoliikenteen rahoitustarpeen vaikuttavista tekijöistä. Tilastokeskus seuraa linja-autoliikenteen kustannusten kehitystä linjaautoliikenteen kustannusindeksillä. Indeksin laskennassa seurataan palkkojen sekä muuttuvien ja kiinteiden kustannusten kehittymistä. Vuoden 2003 toukokuusta tähän hetkeen pienin linja-autoliikenteen vuotuinen kustannusmuutos on ollut 0,4 % (lokakuusta 2008 lokakuuhun 2009) ja suurin 11,4 % (toukokuusta 2007 toukokuuhun 2008). Sopimusliikenne Kaupunkiliikenne Vakiovuoroliikenne Pikavuoro-liikenne Tilausliikenne Kokonaisindeksi Palkkakustannukset 60,4 59,1 52,2 54,8 43,3 55,6 Muuttuvat kustannukset 21,8 21,5 27,2 26,8 28,8 (joista erikseen dieselöljy) (13,1) (14,6) (17,5) (17,0) (14,5) Kiinteät kustannukset 17,8 19,8 20,6 18,4 27,9 20,1 24,3 (14,8) Taulukko 6. Linja-autoliikenteen kustannusindeksi 2010=100 painorakenne (Tilastokeskus, linja-autoliikenteen kustannusindeksi, verkkojulkaisu) Linja-autoliikenteen kustannukset ovat kasvaneet keskimäärin noin 5 % vuodessa. Tämä kustannusnousu johtaa katteen pienenemiseen ja/tai julkisen rahoituksen kasvuun. Valtion ja kuntien rahoituksen nostopaine on tämän seurauksena yli 15 miljoona euroa joka vuosi. Nykyisillä rahoitusosuuksilla tästä vajaa 3 miljoonaa euroa kohdistuu valtion joukkoliikennemäärärahoihin ja yli 12 miljoonaa euroa kunnille. Kustannusten nousua voidaan kompensoida nostamalla lipun hintaa, joka toisaalta taas vähentää lippujen myyntiä. Liikenteen karsiminen on toinen keino. Käytännössä on yleensä karsittu palvelutasoa.
15 13 Suora rahoitustarve, milj. euroa/v Jos valtion ja kuntien rahoitus kasvaa tasaisesti Jos valtion rahoitus kasvaa hallituskauden vaihtuessa Valtio Kunta Yhteensä Taulukko 7. Arvio linja-autoliikenteen kustannuskehityksen vaikutuksesta linjaautoliikenteen suoran rahoituksen tarpeeseen. Linja-autoliikenteen kustannuskehityksen rahoitustarvetta lisäävä vaikutus on ilmeinen. Tämän lisäksi linja-autoliikenteen rahoitustarvetta voivat tulevina vuosina lisätä dieselöljyn valmisteveron nosto sekä henkilöliikennepalveluiden arvonlisäveron nosto. Dieselöljyn hinnan paino linja-autoliikenteen kokonaiskustannuksissa on liikennetyypistä riippuen 13,1 17,5 %. Dieselöljyn valmistevero on tällä hetkellä 46,95 snt/litra kun moottoribensiinin vero on 65,04 snt/litra. Dieselöljyn valmisteveroa on vähitellen tarkoitus korottaa bensiinin veron tasolle, mikä tarkoittaa noin 38,5 % korotusta veroon. Tällä hetkellä dieselöljyn hinta (alv 0 %) on noin 1,20 euroa/litra. Valmisteveron korotus nostaisi dieselöljyn hintaa 1,38 euroon/litra (alv 0 %) eli 15 %. Koska dieselöljyn hinnan painoarvo kustannusindeksissä on sekin noin 15 %, niin dieselöljyn valmisteveron noston kustannusvaikutus on noin 2,3 %, minkä seurauksen linja-autoliikenteen vuotuinen rahoitustarve kasvaisi noin 8 miljoonaa euroa. Joukkoliikenteen lippujen hinnoissa perittävä arvonlisävero on tällä hetkellä 10 %, kun normaali arvonlisäverokanta on 24 %. Jos henkilöliikennepalveluiden arvonlisävero nostettaisiin yleisen arvonlisäverotuksen tasolle, tulisi lippujen hintoihin 12,7 % korotus. Jos lippujen hinnan haluttaisiin tässä tilanteessa säilyvän ennallaan, olisi lippujen hinnanalennuksiin käytettävä 12,7 % suurempi rahoitus kuin ennen veronkorotusta. Tämä tarkoittaisi 38 miljoonan euroa kasvua linjaautoliikenteen vuotuiseen rahoitustarpeeseen. Jos lippujen hintojen annettaisiin nousta, niin lippujen kysyntä vähenisi. Keskimääräisellä jouston arvolla (-0,3) lipun hinnan nousu 12,7 % vähentää kysyntää noin 3,8 %. Tämä kysynnän vähennys on pois lipputuloista. Jos arvonlisäveron nousua ei kompensoitaisi suoraan lipputuella, olisi kysyntämuutoksen kautta tuleva rahoitustarpeen kasvu 3,8 % eli noin 12 miljoonaa euroa vuodessa.
16 14 3 JOUKKOLIIKENTEEN UUSIEN JÄRJESTÄMISTAPOJEN ASETTAMAT VAATIMUKSET RAHOITUKSEN UUDISTAMISELLE 3.1 Linja-autoliikenteen markkinoiden jakautuminen Joukkoliikenteen järjestämistapojen muutokset vaikuttavat toistaiseksi pelkästään linja-autoliikenteeseen. Tilastokeskuksen laatiman liikenteen tilinpäätöstilaston mukaisesti linja-autoilla kuljetettiin vuonna 2011 noin 280 miljoonaa matkustajaa. Matkustajamäärissä on tapahtunut viime vuosina pientä kasvua. Kuva 5. Linja-autoliikenteen matkustajamäärät v (Tilastokeskus, Linja-autoliikenteen tilinpäätöstilastot ). Linja-autoyritysten liikevaihto vuonna 2010 oli kokonaisuudessaan noin 927 miljoonaa euroa. Valtaosa liikevaihdosta tulee kaupunki- ja seutuliikenteestä, johon järjestämistapamuutokset eniten vaikuttavat. Julkisen rahoituksen osuus on yli 40 % linja-autoyritysten kokonaisliikevaihdosta. Kotimaan liikennöinnin liikevaihdosta matkustajatuloista julkisen rahoituksen osuus on kaikkiaan lähes 60 %.
17 15 Kuva 6. Linja-autoliikenteen liikevaihto, matkustajat ja suoritteet liikennetyypeittäin vuonna 2010 (Tilastokeskus, Linja-autoliikenteen tilinpäätöstilasto 2010). Kilpailun luonnetta linja-autoliikenteen markkinoilla voi luonnehtia sen mukaan, kilpailevatko yritykset liikennöinnistä vai matkustajista. Bruttomallilla järjestetyssä liikenteessä kilpailu käydään puhtaasti liikennöinnistä. Yrityksen riskit rajoittuvat liikennepalvelun tuottamiseen ja viranomainen kantaa kokonaisuudessaan kysyntäriskin. Markkinaehtoisessa liikenteessä puolestaan kilpaillaan matkustajista, ja markkinoille tulo on mahdollisimman vapaata. Tällöin yritys kantaa sekä liikennepalvelun tuottamisen että liikenteen kysynnän riskit. Palvelusopimusasetuksen mukaiset käyttöoikeussopimukset yhdistävät kilpailun liikennöinnistä ja matkustajista. Samalla kysyntäriskiä siirtyy sopimuksesta riippuen enemmän tai vähemmän yrityksen kannettavaksi. Linja-autoliikenteen nykyisen liikevaihdon perusteella voidaan arvioida, että tulevaisuudessa markkinaehtoisen liikenteen markkinoiden koko on suuruusluokaltaan noin 165 miljoonaa euroa olettaen, että pääasiassa vain kaupunkien välinen pitkämatkainen linja-autoliikenne järjestetään markkinaehtoisena liikenteenä. Suurten kaupunkien sopimusliikenne ja muu bruttomallilla hankittava liikenne muodostavat noin 310 miljoonan euron markkinat. Kokonaan uudet järjestämistavat eli reittipohjainen käyttöoikeussopimus tai alueellinen käyttöoikeussopimus kattavat markkinoista noin 290 miljoonan euron osuuden.
18 16 Kuva 7. Arvio linja-autoliikenteen tulevien järjestämistapojen markkinoiden koosta vuoden 2010 tilinpäätöstietojen perusteella. 3.2 Joukkoliikenteen rahoitus ja palvelutaso Joukkoliikenteen palvelutaso Joukkoliikenteen palvelutaso määritellään luokittelemalla joukkoliikennepalvelun laatu kuuteen luokkaan (http://www2.liikennevirasto.fi/julkaisut/pdf3/lo_ _alueellisen_joukkoliikenteen_web.pdf). Alimpana tasona on lakisääteisten kuljetusten hoitaminen ja korkeimmalla tasolla henkilöauton kanssa kilpailukykyinen joukkoliikennepalvelu. Palvelutason tavoitteet kasvavat liikennepalvelujen peruspalvelujen turvaamisesta joukkoliikenteen kulkutapaosuuden kasvattamiseen: 1. Kilpailutasolla joukkoliikenne on todellinen vaihtoehto henkilöauton käytölle. Tavoitteena on lisätä joukkoliikenteen kulkutapaosuutta merkittävästi. 2. Houkuttelevalla tasolla joukkoliikenne on käyttökelpoinen vaihtoehto henkilöauton käytölle. Tavoitteena on saada uusia matkustajia joukkoliikenteeseen. 3. Keskitasolla joukkoliikenne tarjoaa liikkumisvaihtoehdon päivittäisiin kohteisiin. Tavoitteena on tarjota jokapäiväisiä säännöllisiä liikkumismahdollisuuksia. 4. Peruspalvelutasoinen joukkoliikenne tarjoaa vaihtoehtoisia yhteyksiä töihin, kouluun ja asiointiin. Tavoitteena on turvata arjen liikkumistarpeet ja tarjota mahdollisuus käyttää joukkoliikennettä. 5. Minimitasolla joukkoliikenteen avulla hoidetaan perusyhteydet, joiden avulla on mahdollista päästä aamulla kouluun ja töihin, illalla kotiin sekä asioida kahdesti viikossa. Tavoitteena on turvata perus- ja asiointiyhteydet avoimen joukkoliikenteen avulla. 6. Lakisääteisellä tasolla hoidetaan vain lakisääteiset kuljetukset. Nämä kuljetukset hoidetaan mahdollisuuksien mukaan avoimella joukkoliikenteellä. Liikenne- ja viestintäministeriö vahvisti joulukuussa 2011 joukkoliikenteen valtakunnallisen palvelutason vuosille (http://www.lvm.fi/c/document_library/get_file?folderid= &name=dlfe-
19 pdf&title=Päätös Joukkoliikenteen valtakunnallisen palvelutason määrittely). Työssä tarkasteltiin suurten kaupunkiseutujen ja maakuntien sekä pääkaupunkiseudun välisiä yhteyksiä, naapurimaakuntakeskusten välisiä yhteyksiä sekä alueellisia elinkeinoelämälle välttämättömiä alle kolmen tunnin yhteyksiä pääkaupunkiseudulle ja kansainväliseen liikenteeseen. Lisäksi tarkasteltiin paljon liikennekysyntää tuottavien tai synnyttävien alueiden kuten matkailukeskusten yhteystarpeita. Peruspalvelutaso toteutuu nykyisin pääosin markkinaehtoisesti. Suurimmat haasteet ovat pitkät matka-ajat, maakuntakeskusten väliset yhteydet sekä pienempien aluekeskusten yhteydet. Erityispalvelutason sisältö määräytyy alueellisten tarpeiden pohjalta. Joukkoliikenteen toimivaltaiset viranomaiset määrittelivät joukkoliikennelain 4 :n mukaisen toimialueensa palvelutason vuoden 2011 aikana. (http://portal.liikennevirasto.fi/sivu/www/f/liikenneverkko/liikennejarjestelma/he nkiloliikenne/joukkoliikenne/palvelutasomaarittelyt) Joukkoliikennerahoituksen vaikuttavuus palvelutasoon ja kilpailukykyyn Valtion joukkoliikennerahoituksen tavoitteet on tällä hetkellä jaettu kahteen palvelutasoluokkaan, jotka ovat joukkoliikenteen peruspalvelutaso ja kilpailukykyinen joukkoliikenne. Peruspalvelutason tavoitteena on turvata jokapäiväiset liikkumistarpeet ja liikkumisen tasa-arvo. Peruspalvelutason rahoituksena pidetään kaukojunaliikenteen ostoja (33,6 M vuoden 2013 TAE) sekä alueellisia ostoja ja hintavelvoitteita (31,6 M vuoden 2013 TAE). Liikenne- ja viestintäministeriö on vahvistanut kaukoliikenteen palvelutason. Nykyiset kaukojunaliikenteen ostot kohdistuvat kuitenkin pääosin muuhun kuin tätä vahvistettua peruspalvelutasoa toteuttavaan liikenteeseen. Alueellisessa rahoituksessa ELY-keskuksen runkoliikenteen ostot kohdistuvat tyypillisesti peruspalvelutasoa toteuttavaan liikenteeseen. Kilpailukykyisen joukkoliikenteen rahoitukseksi lasketaan suurten kaupunkiseutujen joukkoliikennetuki (10,25 M vuoden 2013 TAE), keskisuurten kaupunkiseutujen joukkoliikennetuki (10 M vuoden 2013 TAE) ja lähijunaliikenteen ostot (9,7 M vuoden 2013 TAE). Henkilöauton kanssa kilpailukykyisen joukkoliikenteen osuus keskisuurilla kaupunkiseuduilla on pieni ja pääosa rahoituksesta kohdistuu joukkoliikenteeseen, jossa tavoitteena on ylläpitää nykyistä palvelutasoa ja/tai kysyntää. Nykyistä rahoituksen luokittelua voidaan pitää tarpeettoman karkeana, koska se ei anna kuvaa rahoituksen todellisesta vaikuttavuudesta palvelutasoon. Joukkoliikennerahoituksella voidaan vaikuttaa suoraan tarjottavan joukkoliikennepalvelun palvelutasoon (yhteyksien määrään) hankkimalla palvelutasotavoitteita toteuttavia liikennepalveluja. Toisaalta rahoitusta voidaan kohdistaa lipunhinnan alentamiseen. Tarjottava palvelutaso ja asiakashinta yhdessä määrittävät, kuinka kilpailukykyinen joukkoliikenne on henkilöautoon verrattuna. Liikennöinnin kustannustason nousu joukkoliikenteessä ja kilpailevien liikennemuotojen, lähinnä henkilöautoliikenteen kilpailukyvyn samanaikainen paraneminen heikentävät joukkoliikennerahoituksen vaikuttavuutta. Pelkästään joukkoliikenteen palvelutason säilyttäminen edellyttää joukkoliikenteen rahoituksen jatkuvaa kasvua vähintään 5 % vuodessa, jotta kustannusten nousua ei kompensoida lippujen hinnan nostolla tai palvelutason karsimisella (ks. luku 2.7 edellä). Joukkoliikenteen kilpailukyvyn säilyttäminen nykytasolla edellyttää joukkoliikenteen palvelutason jatkuvaa kehittämistä. Rahoitustarve luonnollisesti kasvaa vielä enemmän, jos rahoituksella halutaan nostaa joukkoliikenteen palvelutasoa niin korkealle tai alentaa lipunhintoja nykytasosta niin alas, että joukkoliikenteen kilpailukyky suhteessa henkilöautoon paranee.
20 18 Kuva 8. Periaatekuva joukkoliikenteen rahoituksen ja joukkoliikenteen kilpailukyvyn kytkennöistä Joukkoliikenteen rahoituksen jakautuminen joukkoliikenteen kehittämistavoitteiden mukaan Seuraavassa tarkastellaan joukkoliikennerahoituksen kohdentumista, jos rahoitus jaetaan toimivalta-alueen joukkoliikennettä koskevien pääasiallisten kehittämistavoitteiden mukaisesti kolmeen luokkaan: 1. Joukkoliikenteen kysynnän lisääminen 2. Joukkoliikenteen kysynnän ylläpitäminen 3. Julkisen liikenteen peruspalvelujen turvaaminen Rahoitusta koskevissa tarkasteluissa seudullisia kunnallisia joukkoliikenneviranomaisia tarkasteltiin kokonaisuutena ja alueet ryhmiteltiin seuraavasti: 1. Tavoite: Kysynnän lisääminen (37 kuntaa): Suurten seudullisten kunnallisten viranomaisten kunnat eli HSL:n, Turun, Tampereen ja Oulun joukkoliikenneviranomaisten toimivalta-alueiden kunnat (28 kuntaa) sekä kunnat 1, joista tehdään edellä mainituille kaupunkiseuduille runsaasti seutulippumatkoja (9 kuntaa). 2. Tavoite: Kysynnän ylläpitäminen (43 kuntaa): Muiden seudullisten kunnallisten viranomaisten toimivalta-alueiden kunnat (27 kuntaa) sekä kunnalliset joukkoliikenneviranomaiset (16 kuntaa) 3. Tavoite: Peruspalvelutaso (240 kuntaa): ELYjen toimivalta-alueella olevat kunnat. 1 Parainen, Valkeakoski, Nurmijärvi, Paimio, Masku, Raasepori, Tuusula ja Mynämäki